



**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Ilfov** |

**Nr. Ieșire. 16637/16.02.2023**

**DECIZIA ETAPEI DE ÎNCADRARE**

**Nr: 46/16.02.2023**

Ca urmare a solicitării depuse de  **ELI 3 DEVELOMPENT SRL prin SURUGIU MIHAI**, pentru proiectul **„construire hală depozitare și spații administrative DC17, DC18, DC19, anexă tehnică, casă poartă, branșamente utilități, amenajare incintă, împrejmuire și organizare de șantier”** propus a fi amplasat în Oraș Buftea, Str. Speranței, T51, Parcela 461, NC 51687 județul Ilfov, înregistrată la A.P.M. Ilfov cu nr. 16637/08.09.2022 și a completărilor ulterioare, în baza:

**Legii nr. 292/2018** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, cu modificările și completările ulterioare, aprobată prin Legea nr. 49/2011, cu modificările și completările ulterioare, autoritatea competentă pentru protecția mediului APM Ilfov decide, ca urmare a consultărilor desfășurate în cadrul ședinței Comisiei de Analiză Tehnică din data de **18.01.2023**, că proiectul **„construire hală depozitare și spații administrative DC17, DC18, DC19, anexă tehnică, casă poartă, puț forat, branșamente utilități, amenajare incintă, împrejmuire și organizare de șantier”** propus a fi amplasat în Oraș Buftea, Str. Speranței, T51, Parcela 461, NC 51687 județul Ilfov, nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.

Justificarea prezentei decizii:

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

a) proiectul nu se încadrează în prevederile Legii nr. 292/2018, anexa nr. 1;

b) proiectul se încadreaza în prevederile anexei 2 la Legea nr. 292/2018, la **pct. 10**, **lit. a) - “*Proiecte de dezvoltare a unitătilor/zonelor industriale***”

c) titularul și APM Ilfov au mediatizat în presa locală, cât și pe pagina web atât depunerea solicitării acordului cât și decizia etapei de încadrare;

d) lipsa observațiilor din partea publicului interesat;

**II. Motivele pe baza cărora s-a stabilit neefectuarea evaluării adecvate sunt următoarele:**

Proiectul propus nu intră sub incidența [art. 28](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2018-12-11#p-48878121) din Ordonanța de urgență a Guvernului

nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea [nr. 49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2018-12-11), cu modificările și completările ulterioare, conform coordonatelor Stereo 1790 prezentate în documentație,

**III. Motivele pe baza cărora s-a stabilit neefectuarea evaluării impactului asupra corpurilor de apă:**

În conformitatecu adresa 13918/20.12.2022 emisa de AN Apele Române, Administrația Bazinală Argeș-Vedea, Sistemul de Gospodărire a apelor Ilfov-București

* ***Proiectul propus nu se supune SEICA***

**1. Caracteristicile proiectului:**

*1.1. Descrierea proiectului:*

Terenul este situat în județul Ilfov, oraș Buftea, Str. Speranței, T51, Parcela 461, NC 51687. Suprafața terenului este de 55.497 mp și este în proprietatea SC ELI 3 DEVELOPMENT SRL.

Pe teren se dorește realizarea fazei a III a proiectului, reprezentată de realizarea unui ansamblu de clădiri, ce vor avea destinația de hale depozitare marfuri nepericuloase, casă poartă și spații administrative. Construcția va avea o suprafață construită totală de aproximativ 21.256,40 mp, o suprafață desfășurată totală de aproximativ 22.222,00 mp și un regim de înălțime P+2 E parțial.

**Bilanț teritorial:**

|  |  |  |  |
| --- | --- | --- | --- |
| SUPRAFAȚĂ TOTALĂ TEREN: 55 497 MP | | | |
|  | SUPRAFAȚĂ EXISTENTĂ | SUPRAFAȚĂ PROPUSĂ | SUPRAFAȚĂ REZULTATĂ |
| SUPRAFAȚĂ CONSTRUITĂ HALĂ DEPOZITARE + SPAȚII ADMINISTRATIVE |  | 21235,60 MP | 21235,60 MP |
| SUPRAFAȚĂ CONSTRUITĂ CABINĂ POARTĂ |  | 20,80 MP | 20,80 MP |
| SUPRAFAȚĂ CONSTRUITĂ DESFĂSURATĂ HALĂ DEPOZITARE + SPAȚII ADMINISTRATIVE |  | 22 201,20 MP | 22 201,20 MP |
| SUPRAFAȚĂ CONSTRUITĂ DESFĂSURATĂ CABINĂ POARTĂ |  | 20,80 MP | 20,80 MP |
| SUPRAFAȚĂ SPAȚII VERZI | - | 15 019,62 mp (din care 3920,22 mp sunt diferențe spații verzi conform aviz mediu nr. 63 din 15.05.2020, iar 11 099,40 mp reprezintă 20% din suprafața lotului cu nr. cad. 51687) | 15 019,62 mp |
| SUPRAFAȚĂ PARCĂRII/ZONE STAȚIONARE TIRURI ȘI AUTOTURISME | - | 9 664,65 MP | 9 664,65 MP |
| SUPRAFAȚĂ CIRCULAȚII AUTOTURISME/TIRURI | - | 2650,85 MP | 2650,85 MP |
| SUPRAFAȚĂ ALEEI PIETONALE/ TROTUARE | - | 555,03 MP | 555,03 MP |
| TEREN LIBER DE CONSTRUCȚII | 55 497 MP | 49146,55 MP | 6350,45 MP |

**ASIGURAREA UTILITATILOR:**

Conform avizului emis de RAJA SA CONSTANȚA cu nr. 523/3946 din 19.07.2022, în zona amplasamentului nu este există rețele edilitare de apă și de canalizare.

În baza proiectului de Aviz de Gospodărire a Apelor emis de A.N. „Apele Române”- S.G.A. Ilfov-București, transmis se identifică următoarele soluții:

**ALIMENTARE CU APĂ:**

Surse de alimentare cu apă:

Sursa de apă – din rețeaua de alimentare cu apă existentă în vecinătate, reglementată prin Avizul de Gospodărire a Apelor nr. 52 - IF din 01.04.2020 emis de S.G.A. Ilfov-București.

Distribuția apei:

- extinderea rețelei de distribuție a apei va fi realizată din conducte de PEHD cu Dn = 50 - 90 mm și L = 790 m.

Apa pentru stingerea incendiilor:

Apa pentru stingerea unui eventual incendiu va fi asigurată din rezervoarele din beton armat, cu V1 = 220 m3 (pentru alimentare hidranți), respectiv cu V2 = 332 m3 (pentru alimentare sprinklere), reglementate prin Avizul de Gospodărire a Apelor nr. 52 - IF din 01.04.2020, emis de S.G.A. Ilfov – București.

**EVACUAREA APELOR UZATE:**

**Tipuri de ape uzate**

Apele uzate menajere vor fi evacuate în două bazine vidanjabile etanșe, din PAFS, proiectate cu V3 = V4 = 20 m3, ce vor fi amplasate în incinta obiectivului.

Apele pluviale provenite de pe suprafețele betonate vor fi trecute printr-un separator de hidrocarburi, după care împreună cu apele pluviale provenite de pe acoperișuri, vor fi colectate într-un bazin de retenție deschis, tip lagună, hidroizolat cu geomembrană, proiectat cu V5 = 1100 m3, de unde vor fi evacuate în râul Colentina **- *debitul de ape pluviale evacuat - max. 10 l/s***.

**Rețele de canalizare ape uzate**

Reţeaua de canalizare ape uzate menajere va fi realizată din conducte de PVC - KG, Dn = 200 mm şi L = 446 m.

Reţeaua de canalizare ape pluviale va fi realizată din conducte de PVC - KG, Dn = 160 - 250 mm şi Ltotală = 756 m.

**Instalații de epurare**

- separator de hidrocarburi, aferent apelor pluviale.

**Construcții de evacuare a apelor pluviale în receptor:**

Construcțiile de evacuare a apelor pluviale:

- Conducta de evacuare a apelor pluviale în râul Colentina va fi realizată din PVC – KG cu Dn = 315 mm, L = 45 m.

- Gura de vărsare va fi amplasată pe malul drept al râului Colentina (Coordonate STEREO 70: X: 337 619,750; Y: 576 541,017).

- Corp de apă receptor - râul Colentina: RORW10.1.25.17\_B1.

**NECESARUL ȘI CERINȚA DE APĂ:**

Necesarul total de apă fost stabilit conform STAS 1343/2006 si STAS1478/1990, pentru consum igienico-sanitar:

- Qmax.zi = 12,17 m³/zi (0,14 l/s)

- Qmed.zi = 10,14 m³/zi (0,10 l/s)

- Qmin.zi = 8,11 m³/zi (0,09 l/s)

- Qmax.orar = 1,40 m³/h (0,40 l/s)

- Vmediu. anual = 3 164 m3

Cerința totală de apă:

- Qmax.zi = 13,65 m³/zi (0,20 l/s)

- Qmed.zi = 11,38 m³/zi (0,10 l/s)

- Qmin.zi =  9,10 m³/zi (0,10 l/s)

- Qmax.orar = 1,60 m³/h (0,40 l/s)

- Vmediu. anual = 3 551 m3

Funcționarea folosinței de apă va fi: 312 zile/an.

**VOLUME ŞI DEBITE DE APĂ EVACUATE (Capitol modificat):**

Conform breviarului de calcul din documentaţia înaintată, debitele şi volumele de apă uzată vor fi:

- Qmax.zi = 13,65 m³/zi (0,20 l/s)

- Qmed.zi = 11,38 m³/zi (0,10 l/s)

- Qmin.zi = 9,10 m³/zi (0,10 l/s)

- Qmax.orar = 1,60 m³/h (0,40 l/s)

- Vmediu. anual = 3 551 m3

- Q pluvial= 373,61 l/s

**INDICATORII DE CALITATE AI APELOR UZATE:**

Indicatorii de calitate ai apelor uzate menajere evacuate prin vidanjare se vor încadra în limitele maxime impuse de H.G. nr. 188/2002 - Anexa 2 - Nomativul NTPA 002/2002, modificată şi completată cu H.G. nr. 352/2005.

Indicatorii de calitate ai apelor pluviale epurate evacuate în râul Colentina, se vor încadra în prevederile impuse de H.G. nr. 188/2002 - Anexa 3 - Normativul NTPA 001/2002, modificată și completată cu H.G. nr. 352/2005, cu mențiunea că indicatorii specifici ce urmează a fi monitorizați vor trebui să se încadreze în următoarele limite maxime admisibile:

- pH 6,5 - 8,5

- Materii totale în suspensie 35 mg/l

- Reziduu fix 2000 mg/l

- Produse petroliere 5 mg/l

**MONITORIZAREA CALITATII APELOR PLUVIALE EVACUATE:**

Secțiune de control: gura de descărcare (Coordonate STEREO 70: X - 337 619,750; Y - 576 541,017) / cămin prelevare probe;

Frecvența de monitorizare: ape pluviale epurate evacuate - una/sem.

*1.2. Cumularea cu alte proiecte:* nu este cazul

*1.3. Utilizarea resurselor naturale:* nu este cazul.

*1.4. Producția de deșeuri:*

Deșeurile generate pe perioada de construire vor fi colectate separat într-un spatiu special amenajat și eliminate sau valorificate, după caz, prin agenți economici autorizați.

În perioada de funcționare, deșeurile vor fi colectate separat într-un spațiu special amenajat, de unde vor fi evacuate periodic de firme specializate în salubritate, pe baza de contract.

*1.5. Emisii poluante, zgomot și alte surse de disconfort:* pe perioada execuției lucrărilor emisiile vor consta în principal în praf din activitatea de transport, precum și zgomot rezultat din operațiile de construire și din exploatarea utilajelor.

Nivelul de zgomot rezultat în perioada de funcționare se va încadra în limitele admise pentru funcțiunea existentă în zonă.

**Măsuri pentru limitarea emisiilor de poluanți în aer și zgomotului:**

* Se vor lua toate măsurile pentru limitarea particulelor în suspensie (PM).
* Lucrările de construire se vor desfășura în afara orelor de odihnă, respectiv între orele 8:00-13:00 și 14:00-22:00, în conformitate cu prevederile Legii nr. 61/1991, modificata, privind sancționarea faptelor de încălcare a unor norme de conviețuire socială, a ordinii și liniștii publice.
* Pe durata execuţiei lucrărilor se vor lua măsuri pentru respectarea legislaţiei privind protecţia mediului în vigoare (STAS 12574/1987, SR 10009/2017, Ord. nr. 462/1993 si H.G. nr. 1756/2006 privind limitarea nivelului emisiilor de zgomot în mediu produs de echipamentele destinate utilizarii in exteriorul cladirilor).
* Se vor respecta de asemena prevederile Ord. MS nr. 119/2014 privind aprobarea Normelor de Igienă și Sănătate Publică privind mediul de viață al populației.

**2. Localizarea proiectului:**

2.1. utilizarea existentă a terenului: conf. Certificatul de Urbanism nr. 223/30.05.2022 emis de Primăria Orașului Buftea.

Funcțiunea zonei în care se propune implementarea proiectului: **UTR ID zona pentru activitati industriale si depozitare.**

2.2. relativa abundenţă a resurselor naturale din zonă, calitatea şi capacitatea regenerativă a acestora: *nu este cazul;*

2.3. capacitatea de absorbţie a mediului, cu atenţie deosebită pentru:

a) zonele umede – *nu este cazul*

b) zonele costiere – *nu este cazul*;

c) zonele montane şi cele împădurite – *nu este cazul*;

d) parcurile şi rezervaţiile naturale – *nu este cazul*;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate, etc.: *nu este cazul*;

f) zonele de protecţie specială, mai ales cele desemnate prin O.U.G. nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului, conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: *nu este cazul*;

g) ariile în care standardele de calitate a mediului stabilite de legislaţie au fost deja depăşite: nu s-a înregistrat o astfel de situatie;

h) ariile dens populate: *nu este cazul*;

i) peisajele cu semnificaţie istorică, culturală şi arheologică: *nu este cazul*.

**3. Caracteristicile impactului potential:** se iau în considerare efectele semnificative posibile ale proiectelor, în raport cu criteriile stabilite la pct. 1 si 2, cu accent deosebit pe:

a) extinderea impactului:aria geografică şi numărul persoanelor afectate: *nu este cazul*;

b) natura transfrontalieră a impactului: *nu este cazul*;

c) mărimea şi complexitatea impactului: redusă;

d) probabilitatea impactului: redusă, în timpul realizării lucrărilor de construcţii;

e) durata, frecvenţa şi reversibilitatea impactului: impactul asupra mediului va exista în perioada desfăşurării lucrărilor de execuţie şi impact relativ redus în timpul funcţionării.

**4. Conditiile de realizare a proiectului:**

* **Investiţia şi organizarea de şantier se vor realiza în condiţiile impuse prin avizele sau acordurile solicitate prin Certificatul de Urbanism nr. 223/30.05.2022 emis de Primăria Orașului Buftea;**
* Se vor respecta condițiile impuse prin Regulamentul P.U.G. Buftea aprobat cu H.C.L. Buftea nr. 136/31.10.2013;
* Se vor respecta condițiile impuse prin Regulamentul PUZ aprobat cu HCL 227/22.11.2019;
* Se vor respecta prevederile O.U.G. nr. 195/2005 privind protectia mediului cu modificarile si completarile ulterioare;
* Se vor lua măsuri de protecţie antifonică în zona de lucru;
* După realizarea proiectului terenul afectat organizării de şantier şi terenul aferent spaţiului verde propus prin proiect se va amenaja corespunzător.
* Se vor amplasa panouri de informare a cetăţenilor asupra viitoarelor construcţii şi modificări ale zonei;
* Se vor lua măsuri pentru diminuarea emisiilor de pulberi din zona şantierului prin umectarea spaţiului de lucru sau acoperirea pe cât posibil a acestuia;
* La ieşirea din şantier, se vor curăţa roţile autovehiculelor şi a altor utilaje, pentru a preveni transferul de moloz în afara amplasamentului pe drumurile publice; pe durata organizării de şantier se vor monta panouri de protecţie, lucrările vor fi semnalizate corespunzător, asigurându-se protecţia circulaţiei pietonale şi auto în zonă;
* Pe durata execuţiei lucrărilor se vor lua măsuri pentru respectarea normelor, standardelor şi legislaţiei privind protecţia mediului în vigoare (STAS 12574/1987, SR 10009/2017, Ord. nr. 462/1993 si H.G. nr. 1756/2006 privind limitarea nivelului emisiilor de zgomot în mediu produs de echipamentele destinate utilizarii in exteriorul cladirilor).
* Deşeurile şi materialele rezultate din activitatea de construcție vor fi obligatoriu îndepărtate din zonă pe baza unui contract încheiat cu un prestator autorizat; este interzisă depozitarea necontrolată a deşeurilor rezultate;
* Pe toată durata execuţiei şi funcţionării obiectivului se vor respecta prevederile O.U.G. nr. 195/2005 privind protecţia mediului aprobată cu modificări de Legea nr. 265/2006, cu modificările şi completările ulterioare;
* Se vor respecta prevederile OUG nr. 92/2021 privind regimul deşeurilor;
* Se vor respecta prevederile Legii nr. 104/2011 privind protecţia atmosferei;
* Se vor respecta prevederile Ordinului nr. 119/2014 emis de Ministerul Sănătăţii ;

cu modificările și completările ulterioare.

* Se vor respecta prevederile Ordinului nr. 756/1997 cu privire la factorul de mediu sol.
* Indicatorii de calitate ai apelor pluviale epurate evacuate în râul Colentina se vor încadra în limitele impuse de H.G. nr. 188/2002 anexa 3 - NTPA 001/2002, modificat și completat de H.G. nr. 352/2005.
* **Se vor obține și se vor respecta condițiile impuse prin actele de reglementare emise de A.N. ”Apele Române” Administrația Bazinală de Apă Argeș-Vedea. În situația în care soluțiile acceptate de A.N. ”Apele Române” Administrația Bazinală de Apă Argeș-Vedea nu corespund cu cele prevazute în prezentul act, atunci se va solicita revizuirea prezentului act administrativ emis de APM Ilfov;**
* Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă;
* În situația în care se vor semnala disconforturi create vecinătăților, activitatea va fi sistată temporar până la remedierea acestora;
* Lucrările de construire se vor desfasura în afara orelor de odihnă, respectiv între orele 8:00 – 13:00 și 14:00 – 22:00, în conformitate cu prevederile Legii nr. 61/1991, modificată, privind sancționarea faptelor de încălcare a unor norme de conviețuire socială, a ordinii și linisții publice;
* Gospodărirea materialelor de construcţie se va realiza numai în limita terenului deţinut, fără deranjarea vecinătăţilor;
* Se interzice poluarea solului cu carburanţi, uleiuri rezultate în urma operaţiilor de staţionare, aprovizionare, depozitare sau alimentare cu combustibili a utilajelor şi mijloacelor de transport în timpul construirii, datorită funcţionării necorespunzătoare a acestora. În cazul unor poluări accidentale se vor lua măsuri pedoameliorative;
* Se vor respecta prevederile Regulamentului General de Urbanism aprobat prin H.G. nr. 525/1996 în ceea ce priveste construcțiile, parcările și necesarul de spațiu verde;
* Se va respecta legislația de urbanism în vigoare;
* Se va amenaja și întreține spatiul verde din incintă;
* Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect;
* Se va asigura salubrizarea zonei și menținerea curățeniei pe traseul drumurilor de acces, pe toată perioada;
* Pentru evitarea poluării accidentale cu materiale periculoase (scurgeri accidentale de combustibili, de ulei de motor), reparațiile mijloacelor de transport/utilajelor se vor executa doar la societăți autorizate;
* **În vederea menținerii calității aerului, în parametri optimi, în zona amplasamentului, se vor respecta următoarele conditii:**
* utilizarea apei, pentru suprimarea prafului în cantitățile, frecvența și proporțiile necesare, în zona de lucru, la sfârșitul fiecarei săptămâni de lucru, dacă nu se vor desfășura operațiuni active mai mult de două zile consecutiv;
* minimizarea activităților generatoare de praf (tăiere, spargerea betonului, etc.);
* se vor lua măsuri de acoperire, îngrădire, închidere a stocurilor de materiale de construcție sau deșeuri, pentru prevenirea împrăștierii cauzată de vânt;
* Oprirea motoarelor tuturor vehiculelor aflate în staționare, în zona șantierului;
* Se vor alege trasee optime din punct de vedere al protecției mediului, pentru deplasarea vehiculelor care transportă materiale de construcție care pot elibera în atmosferă particule fine; transportul acestor materiale se va face pe cât posibil cu vehicule dotate cu prelate;
* Transportul materialelor și transportul utilajelor grele se va realiza pe traseele stabilite, astfel încât să nu creeze disconfort locuitorilor din zonă;
* Organizarea de șantier va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător;
* Activitatea se va putea desfășura numai cu respectarea reglementărilor stabilite conform planurilor urbanistice aflate în vigoare, cu privire la funcțiunea zonei, aprobate conform legii. În condițiile în care se va constata că activitatea nu este compatibilă cu funcțiunea zonei, stabilită conform legii și/sau că funcționarea obiectivului generază disconfort de orice natură, pentru așezările umane sau pentru factorii de mediu, activitatea va fi reevaluată conform prevederilor legale în vigoare;
* În situația în care se vor semnala disconforturi create vecinătăților, activitatea va fi sistată până la remedierea acestora;
* Operatorul are obligația să asigure dotări corespunzătoare cu mijloace, structuri, dotări materiale și sisteme de management adecvate în scopul protejării, la un nivel ridicat, a sănătății populației și a mediului;
* Activitatea desfășurată se încadrează în prevederile Ordinului 1798/2007 pentru aprobarea Procedurii de emitere a autorizației de mediu și aveți obligația să solicitați și **să obtineți Autorizație de Mediu** în conformitate cu Ordinul mai sus mentionat;
* Se vor respecta condițiile impuse prin **Notificarea privind asistența de specialitate nr. 1445/21.11.2022 emisă de DSP Ilfov;**
* Activitatea se va putea desfășura numai cu respectarea reglementărilor stabilite conform planurilor urbanistice aflate în vigoare, cu privire la funcțiunea zonei, aprobate conform legii. În condițiile în care se va constata că activitatea nu este compatibilă cu funcțiunea zonei, stabilită conform legii și/sau că funcționarea obiectivului generază disconfort de orice natură, pentru așezările umane sau pentru factorii de mediu, activitatea va fi reevaluată conform prevederilor legale în vigoare.
* În situația în care se vor semnala disconforturi create vecinătăților, activitatea va fi sistată până la remedierea acestora.
* Operatorul are obligația să asigure dotări corespunzătoare cu mijloace, structuri, dotări materiale și sisteme de management adecvate în scopul protejării, la un nivel ridicat, a sănătății populației și a mediului.

**Prezentul act de reglementare stabilește condițiile de realizare a proiectului din punct de vedere al protecției mediului. În cazul în care proiectul nu se încadrează în funcțiunea zonei, decizia de emitere/respingere a aprobării de dezvoltare revine autorității administrației publice locale.**

Pentru legalitatea și autenticitatea documentelor depuse la dosar se face răspunzator titularul proiectului. Conform art. 21, alin. (4) din OUG. 195/2005 privind protecția mediului, aprobată cu modificări și completări prin Legea nr. 265/2006, cu modificările și completările ulterioare ”răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului proiectului”.

**Conform prevederilor Legii nr. 292/2018:**

 - anexa 5, art. 43, alin. (3) la finalizarea proiectelor publice și private care au făcut obiectul procedurii de evaluare a impactului asupra mediului, autoritatea competentă pentru protecția mediului care a parcurs procedura verifică respectarea prevederilor deciziei etapei de încadrare;

 - anexa 5, art. 43 alin. (4) procesul - verbal întocmit în situația prevăzută la alin. (3) se anexează și face parte integrantă din procesul - verbal de recepție la terminarea lucrărilor.

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a APM Ilfov, se sancționează conform prevederilor legale în vigoare.

         Proiectul propus nu necesită parcurgerea celorlalte etape ale procesului de evaluare a impactului asupra mediului de evaluare adecvată și de evaluare asupra corpurilor de apă.

Proiectul deciziei etapei de încadrare a fost afişat pe site-ul http://apmif.anpm.ro.

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

În conformitate cu prevederile OUG nr.195/2005, aprobată prin Legea nr.265/2006 privind protectia mediului, cu modificările și completările ulterioare - "Art. 15 alin (2) lit a - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării»;

**Conform prevederilor Legii nr. 292/2018:**

    - anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

    -anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de către verificatorul de proiecte atestat în condițiile legii pentru cerința esențială D) igienă, sănătate și mediu înconjurator prevăzută la art. 3 din Ordinul ministrului dezvoltării regionale și administrației publice nr. 2264/2018 sau după caz de punctul de vedere al autorității competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesității modificării/extinderii;

   -art. 18, alin. (13) în cazul în care una dintre deciziile prevăzute la alin. (8) si (9) nu se emite în termen de 5 ani de la emiterea acordului de mediu, titularul proiectului este obligat să se adreseze autorității de mediu emitente în vederea confirmării faptului că acordul de mediu nu este depășit.

Draftul deciziei etapei de încadrare a fost afisat spre consultare pe site APM Ilfov: [www.apmif.anpm.ro](http://www.apmif.anpm.ro).

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr.292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare.

Înainte de a se adresa instanței de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la respectiva autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

**DIRECTOR EXECUTIV,**

**Alina-Laura POSTEIU**

Șef Serviciu A.A.A.,

Corina Ecaterina NECULA-CIOCHINĂ

Întocmit,

Consilier Ciprian STANCIU